《芳草渡·旅窗无俚，再拈美成韵，寄怀闺人》
清代·吴昌绶

凝望久，恁风殢归程，月添愁侣。况茂陵消瘦，年年惯听秋雨。

应念离思苦。懒为伊重诉。天宇阔，祗怨南鸿，撇我先去。

休睹大堤草色，总是春前相送路。早过了、星期鹊驾，情思罥蛛户。

感时恨别，谁遣此、两般心绪。憔悴甚，怕共花歌月舞。

作者简介：吴昌绶，字伯宛，一字甘遁，号印臣，晚号松邻，仁和人。光绪丁酉举人，内阁中书。有《松邻遗集》。